Cin Aker

Cin Aker (; ) — ABŞ aktrisası. Karyerası səssiz film dövründən 1950-ci illərə qədər davam edib. O, ən çox səssiz film ulduzu Rudolf Valentinonun ilk həyat yoldaşı kimi yadda qalıb.
 Həyatı 
Cin Aker 23 oktyabr 1892-ci ildə Nyu-Cersi ştatının Trenton şəhərində anadan olub. Valideynləri ayrıldıqdan sonra, o, atası ilə birlikdə yaşayıb və St.Mary's Seminariyasında təhsil alıb. Karyerasına vodevil səhnələrində başlayıb və 1919-cu ildə Kaliforniyaya köçərək Hollivudda fəaliyyət göstərməyə başlayıb. Orada aktrisa Alla Nazimovanın himayəsi və sevgilisi olub, bu da ona film studiyaları ilə həftəlik 200 dollar məbləğində müqavilə bağlamağa kömək edib.ancestry.com 

Cin Aker Rudolf Valentino ilə bir məclisdə tanış olub və iki aylıq tanışlıqdan sonra, 6 noyabr 1919-cu ildə evləniblər. Lakin Cin Aker tezliklə peşman olub və toy gecəsi onu otel otağına buraxmayıb. Bu evlilik rəsmi olaraq 1921-ci ildə boşanma ilə nəticələnib. Boşanmadan sonra Valentino ikinci həyat yoldaşı Nataşa Rambova ilə Meksikada evlənib və ABŞ-a qayıtdıqda ikiarvadlılıqda ilə ittiham olunub. Cin Aker isə "Mrs. Rudolph Valentino" adını istifadə etmək hüququ üçün məhkəməyə müraciət edib. Valentino ilə münasibətləri əvvəlcə gərgin olsa da, onun 1926-cı ildəki ölümündən əvvəl barışıblar. Cin Aker Valentino haqqında "We Will Meet at the End of the Trail" adlı məşhur bir mahnı da yazıb.

Cin Aker Alla Nazimova və aktrisa Qreys Darmond ilə romantik münasibətlər yaşayıb. 1923-cü ildə keçmiş Zieqfeld Follies rəqqasəsi Çlo Karter ilə tanış olub və ömrünün sonuna qədər onunla birlikdə yaşayıb. Cin Aker 16 avqust 1978-ci ildə 85 yaşında təbii səbəblərdən vəfat edib və Kaliforniyanın Kalver-Siti şəhərindəki Holi Kross qəbiristanlığında dəfn olunub.Wilson, Scott. Resting Places: The Burial Sites of More Than 14,000 Famous Persons, 3d ed.: 2 (Kindle Location 325). McFarland & Company, Inc., Publishers. Kindle Edition.

Filmoqrafiyasından seçilmiş filmlər:
 "The Round-Up" (1920)
 "Brewster's Millions" (1921)
 "San Francisco" (1936)
 "Spellbound" (1945)
 "It's a Wonderful Life" (1946)

 İstinadlar 

 Xarici keçidlər 




Kateqoriya:ABŞ aktrisaları
Kateqoriya:XX əsr ABŞ aktrisaları